WEB-ODISSEA	Pr’amor qu’es Ciclòps non an naus de ròies proes, ne an artesants que les bastisquen naus de molti bancs (coma es naus que transpòrten mèrces a diuèrses poblacions enes frequents viatges qu’es òmes hèn peth mar, en tot trapar-se es uns as auti), es quaus aurien pogut hèr qu’aquera isla siguesse fòrça poblada, que non ei dolenta e balharie ath sòn temps fruits de tota sòrta, donques qu’a ath costat der esglumós mar prats umidi e trendes e aquiu era vinha jamès se perderie.